
PA_NonLeg

AMANDMANI
Odbor za prava žena i rodnu ravnopravnost podnosi Odboru za vanjske poslove, kao nadležnom odboru, sljedeće:
<RepeatBlock-Amend><Amend>Amandman		<NumAm>1</NumAm>
<DocAmend>Prijedlog rezolucije</DocAmend>
<Article>Uvodna izjava G (nova)</Article>
	

	Prijedlog rezolucije
	Izmjena

	
	G. 	budući da su u kontekstu migracija uzrokovanih siromaštvom žene u većoj mjeri izložene nasilju, među ostalim i seksualnom nasilju; budući da je prema podacima visokog povjerenika UN-a za izbjeglice 90 % migrantica koje putuju sredozemnom rutom žrtva silovanja krijumčara ili drugih migranata1a;

	
	____________________

	
	1a Novosti UN-a, „Žene koje su prisiljene pobjeći iz svojih domova suočavaju se s povećanim rizikom od seksualnog nasilja, UNHCR upozorava”, https://news.un.org/fr/story/2024/11/1150996.



Or. <Original>{EN}en</Original>
</Amend>
<Amend>Amandman		<NumAm>2</NumAm>
<DocAmend>Prijedlog rezolucije</DocAmend>
<Article>Uvodna izjava H (nova)</Article>
	

	Prijedlog rezolucije
	Izmjena

	
	H. 	budući da sve veći broj žena i djevojčica u EU-u živi s posljedicama genitalnog sakaćenja žena1a; budući da broj ugroženih djevojčica svake godine i dalje raste, posebno one koje potječu iz zemalja u kojima se provodi genitalno sakaćenje žena, kao što su Somalija, Senegal, Nigerija, Etiopija i Kamerun, sa znatnim postotcima u Španjolskoj (9 – 15 %), Danskoj (11 – 21 %), Austriji (12 – 18 %) i Luksemburgu (12 – 17 %);

	
	____________________

	
	1a Europski institut za ravnopravnost spolova, „Procjena broja djevojčica kojima prijeti genitalno sakaćenje žena u Europskoj uniji: Danska, Španjolska, Luksemburg i Austrija”, https://eige.europa.eu/publications-resources/publications/estimation-girls-risk-female-genital-mutilation-european-union-denmark-spain-luxembourg-and-austria. 


Or. <Original>{EN}en</Original>
</Amend>
<Amend>Amandman		<NumAm>3</NumAm>
<DocAmend>Prijedlog rezolucije</DocAmend>
<Article>Uvodna izjava I (nova)</Article>
	

	Prijedlog rezolucije
	Izmjena

	
	I. 	budući da su prisilni brakovi1a i dalje česti u nekoliko regija svijeta, posebno u supsaharskoj, zapadnoj i središnjoj Africi; budući da se sve više prijavljuju prisilni brakovi u migrantskim zajednicama u Europi, posebno među djevojčicama koje potječu iz zemalja u kojima je ta praksa uobičajena i zakonita;

	
	____________________

	
	1a UN, „Djeca i prisilni brak, uključujući u humanitarnom kontekstu”, https://www.ohchr.org/es/women/child-and-forced-marriage-including-humanitarian-settings. 


Or. <Original>{EN}en</Original>
</Amend>
<Amend>Amandman		<NumAm>4</NumAm>
<DocAmend>Prijedlog rezolucije</DocAmend>
<Article>Uvodna izjava J (nova)</Article>
	

	Prijedlog rezolucije
	Izmjena

	
	J.	 budući da dokazi pokazuju da raspad obitelji i nedostatak stabilnih obiteljskih struktura nerazmjerno izlažu žene i djecu društvenoj i gospodarskoj ranjivosti, ugrožavaju njihovu sigurnost, dobrobit i mogućnosti, oslabljuju socijalnu koheziju i doprinose političkoj nestabilnosti1a;

	
	____________________

	
	1a Organizacija za gospodarsku suradnju i razvoj, „Baza podataka OECD-a o obitelji”, https://www.oecd.org/en/data/datasets/oecd-family-database.html. 


Or. <Original>{EN}en</Original>
</Amend>
<Amend>Amandman		<NumAm>5</NumAm>
<DocAmend>Prijedlog rezolucije</DocAmend>
<Article>Uvodna izjava K (nova)</Article>
	

	Prijedlog rezolucije
	Izmjena

	
	K. 	budući da su kršćanske zajednice i dalje najprogonjenija vjerska skupina diljem svijeta, pri čemu su žene i djevojčice često meta seksualnog nasilja i prisilnog preobraćenja1a;

	
	____________________

	
	1a Organizacija Open Doors, „Diljem svijeta: Nesigurnost – Izvješće o rodnoj ravnopravnosti za 2024.”, https://www.opendoors.org/en-US/research-reports/articles/stories/Worldwide-Insecurity-The-Gender-Report-2024/. 


Or. <Original>{EN}en</Original>
</Amend>
<Amend>Amandman		<NumAm>6</NumAm>
<DocAmend>Prijedlog rezolucije</DocAmend>
<Article>Uvodna izjava L (nova)</Article>
	

	Prijedlog rezolucije
	Izmjena

	
	L.	budući da selektivni pobačaj zbog spola nerođenog djeteta i dalje pogađa milijune djevojčica diljem svijeta, sa znatnim neravnotežama među spolovima u Indiji i Kini; budući da ta praksa ne samo da ugrožava temeljno pravo na život, već predstavlja i oblik diskriminacije na temelju spola;


Or. <Original>{EN}en</Original>
</Amend>
<Amend>Amandman		<NumAm>7</NumAm>
<DocAmend>Prijedlog rezolucije</DocAmend>
<Article>Uvodna izjava M (nova)</Article>
	

	Prijedlog rezolucije
	Izmjena

	
	M. 	budući da prisilni pobačaj i prisila na pobačaj predstavljaju teška kršenja temeljnih ljudskih prava i oblik nasilja nad ženama, čime se majke lišava njihova dostojanstva, a nerođenoj djeci uskraćuje pravo na život; budući da ta praksa ne samo da ugrožava majčinstvo i obitelj, već i jasno pokazuje opasne posljedice postupanja prema ljudskom životu kao prema potrošnoj robi;


Or. <Original>{EN}en</Original>
</Amend>
<Amend>Amandman		<NumAm>8</NumAm>
<DocAmend>Prijedlog rezolucije</DocAmend>
<Article>Uvodna izjava N (nova)</Article>
	

	Prijedlog rezolucije
	Izmjena

	
	N. 	budući da Direktiva (EU) 2024/17121a navodi iskorištavanje zamjenskog majčinstva, prisilni brak i nezakonito posvajanje kao prakse koje predstavljaju trgovanje ljudima; budući da je posebna izvjestiteljica UN-a za nasilje nad ženama i djevojčicama zamjensko majčinstvo prepoznala kao oblik ekonomskog, psihološkog, fizičkog i reproduktivnog nasilja nad ženama u svojem izvješću o nasilju nad ženama i djevojčicama (A/80/158)1b;

	
	____________________

	
	1a Direktiva (EU) 2024/1712 Europskog parlamenta i Vijeća od 13. lipnja 2024. o izmjeni Direktive 2011/36/EU o sprečavanju i suzbijanju trgovanja ljudima i zaštiti njegovih žrtava (SL L, 2024/1712, 24.6.2024., ELI: http://data.europa.eu/eli/dir/2024/1712/oj).
1b Opća skupština UN-a, „Nasilje nad ženama i djevojčicama, njegovi uzroci i posljedice – priopćenje glavnog tajnika”, 80. sjednica, https://docs.un.org/en/A/80/158. 


Or. <Original>{EN}en</Original>
</Amend>
<Amend>Amandman		<NumAm>9</NumAm>
<DocAmend>Prijedlog rezolucije</DocAmend>
<Article>Uvodna izjava O (nova)</Article>
	

	Prijedlog rezolucije
	Izmjena

	
	O. 	budući da se u izvješću posebne izvjestiteljice UN-a za nasilje nad ženama i djevojčicama (A/HRC/59/47)1a ističe da sustavno brisanje spolno specifičnoga jezika i kategorija određenog spola u pravu i politici predstavlja izravan napad na žene, slabljenje njihove zaštite i prikrivanje stvarnih uzroka nasilja i diskriminacije; budući da se, kako je navedeno u istom izvješću, u nekoliko zemalja žene koje brane političku važnost biološkog spola suočavaju s cenzurom, pravnim uznemiravanjem, gubitkom radnih mjesta i prihoda, uklanjanjem s platformi i govorničkih angažmana te uskraćivanjem objavljivanja njihovih istraživanja, a neke su izopćene do točke pokušaja samoubojstva, što ozbiljno ugrožava sigurno i dostojanstveno sudjelovanje žena i djevojčica u društvu;

	
	____________________

	
	1a Vijeće UN-a za ljudska prava, „Spolno uvjetovano nasilje nad ženama i djevojčicama: nove granice i novonastala pitanja”, 59. sjednica, https://www.ohchr.org/sites/default/files/documents/hrbodies/hrcouncil/sessions-regular/session59/advance-version/a-hrc-59-47-aev.pdf. 


Or. <Original>{EN}en</Original>
</Amend>
<Amend>Amandman		<NumAm>10</NumAm>
<DocAmend>Prijedlog rezolucije</DocAmend>
<Article>Stavak 1.a (novi)</Article>
	

	Prijedlog rezolucije
	Izmjena

	
	1.a 	žali zbog toga što se Izvješće o temeljnim pravima Agencije EU-a za temeljna prava za 2025. ne bavi progonom kršćana, uključujući posebne ranjivosti s kojima se suočavaju kršćanke;


Or. <Original>{EN}en</Original>
</Amend>
<Amend>Amandman		<NumAm>11</NumAm>
<DocAmend>Prijedlog rezolucije</DocAmend>
<Article>Stavak 4.a (novi)</Article>
	

	Prijedlog rezolucije
	Izmjena

	
	4.a	poziva države članice da osmisle i provedu politike kojima se jača obiteljski život, štiti integritet kućanstava i pruža sveobuhvatna potpora roditeljima, posebno majkama, kao ključna mjera za očuvanje socijalne stabilnosti, dobrobiti djece i pravilnog funkcioniranja demokratskih društava;


Or. <Original>{EN}en</Original>
</Amend>
<Amend>Amandman		<NumAm>12</NumAm>
<DocAmend>Prijedlog rezolucije</DocAmend>
<Article>Stavak 25.a (novi)</Article>
	

	Prijedlog rezolucije
	Izmjena

	
	25.a 	naglašava da su nezakonite migracijske rute, posebno one diljem Sredozemlja, postale okruženje u kojem su žene sustavno izložene nasilju, među ostalim silovanju i drugim oblicima zlostavljanja; ističe da toleriranjem nesigurnih i nezakonitih migracijskih kanala EU neizravno izlaže žene tim rizicima; stoga poziva na donošenje politika na razini EU-a kojima se učinkovito razbijaju krijumčarske mreže, sprečava iskorištavanje žena u tranzitu i daje prednost sigurnosti i zaštiti pred nezakonitim ulaskom;


Or. <Original>{EN}en</Original>
</Amend>
<Amend>Amandman		<NumAm>13</NumAm>
<DocAmend>Prijedlog rezolucije</DocAmend>
<Article>Stavak 26.a (novi)</Article>
	

	Prijedlog rezolucije
	Izmjena

	
	26.a 	podsjeća da EU mora aktivno osuditi prisilni pobačaj, prisilu na pobačaj i pobačaj na temelju spola kao kršenja temeljnih ljudskih prava; poziva države članice da provedu učinkovite mjere kojima se štiti pravo na život nerođenog djeteta i štiti dostojanstvo žena;


Or. <Original>{EN}en</Original>
</Amend>
<Amend>Amandman		<NumAm>14</NumAm>
<DocAmend>Prijedlog rezolucije</DocAmend>
<Article>Stavak 26.b (novi)</Article>
	

	Prijedlog rezolucije
	Izmjena

	
	26.b 	ponavlja svoje protivljenje raznim oblicima trgovanja ljudima i iskorištavanja žena, uključujući iskorištavanje zamjenskog majčinstva, prisilnog braka ili nezakonitog posvajanja; potiče države članice da osude te prakse i da se bore protiv njih; pozdravlja inicijativu Deklaracije iz Casablance, međunarodne skupine stručnjaka, istraživača, pravnika i liječnika koji su sastavili prijedlog međunarodne konvencije o globalnoj zabrani zamjenskog majčinstva;


Or. <Original>{EN}en</Original>
</Amend>
<Amend>Amandman		<NumAm>15</NumAm>
<DocAmend>Prijedlog rezolucije</DocAmend>
<Article>Stavak 38.a (novi)</Article>
	

	Prijedlog rezolucije
	Izmjena

	
	38.a 	žali zbog destruktivnih posljedica rodne ideologije i brisanja identiteta žena, koji su ugrozili njihova prava i zaštitu, izložili ih diskriminaciji i nasilju te ozbiljno utjecali na njihovu emocionalnu i psihološku dobrobit; poziva države članice da odlučno djeluju kako bi ponovno uspostavile jasnoću u zakonodavstvu i politici, obranile kategoriju „žena” i zajamčile sigurnost i dostojanstvo žena;


Or. <Original>{EN}en</Original>
</Amend>
<Amend>Amandman		<NumAm>16</NumAm>
<DocAmend>Prijedlog rezolucije</DocAmend>
<Article>Stavak 39.a (novi)</Article>
	

	Prijedlog rezolucije
	Izmjena

	
	39.a 	podsjeća da sve veća učestalost genitalnog sakaćenja žena i prisilnih brakova među djevojčicama koje potječu iz zemalja u kojima su te prakse zakonite te da sve veći broj prijavljenih slučajeva u migrantskim zajednicama u Europi predstavlja ozbiljnu prijetnju dobrobiti i sigurnosti žena i djevojčica; naglašava da EU mora dati prednost njihovoj zaštiti i osigurati poštovanje njihovih temeljnih ljudskih prava; stoga poziva na donošenje strogih mjera za sprečavanje ulaska u EU pojedinaca i organizacija koji žele nastaviti s takvim štetnim praksama te na donošenje politika kojima se učinkovito štite zdravlje, dostojanstvo i sigurnost žena i djevojčica;


Or. <Original>{EN}en</Original>
</Amend>
</RepeatBlock-Amend>

